Groep seuns geskors ná 'aanranding' by spogskool | Maroela Media
Groep seuns geskors ná 'aanranding' by spogskool
Selborne College. Foto: Facebook
Amptenare van die Oos-Kaapse onderwysdepartement het Maandag 'n vooraanstaande seunskool in Oos-Londen besoek waar 'n groep leerders voorlopig geskors is omdat hulle na bewering 'n medeleerder aangerand het.
Mali Mtima, woordvoerder van die departement, sê die skorsing van die leerders van Selborne College beteken nie hulle is reeds skuldig bevind nie, maar sal hopelik as 'n "afkoeltydperk" dien waartydens die departement en die skool die voorval deeglik kan ondersoek.
Die 15-jarige vermeende slagoffer se oom, wat 'n werknemer van die Buffalo City-munisipaliteit is, het verlede week 'n foto van die seun se bebloede lip in die sosiale media gedeel, waarna die onderwysdepartement die beweerde aanranding ondersoek het.
Nadat die ondersoek afgehandel is, sê Mtima, kan tugstappe volg, "maar alles sal afhang van die uitslag van die ondersoek. Aangesien dit 'n baie ernstige saak is, het die departement alle programme geaktiveer wat daarop ingestel is om leerders omtrent geweld te leer.
"Die departement hoop dit sal leerders help verstaan dat geweld nooit probleme kan oplos nie."
Mlungisi Mvoko, Oos-Kaapse LUR vir onderwys, is besorg oor hoe die voorval in die sosiale media uitgebeeld word. "Talle betreurenswaardige uitlatings is gemaak wat ons nie help om die probleem op te los nie," sê hy.
Die LUR vra die publiek moet die departement help deur gevalle waar kinders afgeknou word dadelik onder hulle aandag te bring sodat amptenare vinnig daarop kan reageer. "Ons moet in sulke gevalle … uiters versigtig wees dat die onenigheid in 'n goeie gees opgelos word, pleks daarvan dat dit aangeblaas word."
Wat besiel kinders om so aan te gaan by skool maak nie saak watse ras kleur jy is nie. Wil mense nie leer uit ander se foute nie. Dit gebeur nou gereeld by skole ens mens voel sleg vir die slagoffers as iemand verkeerd gedoen het gaan praat met onderwyser of hoof dis ook nie reg hoe kinders onderwysers behandel nie mens moet ander respekteer
Gemengde ras skole het meer uitdagings en meer probleme. Sal nie praat van politieke uitbuitery nie.
@Martje, dit is die groot probleem in vandag se lewe, daar is nie meer wedersydse respek vir mekaar nie.
Ek het al 32 jaar terug matriek geskryf en dit het toe al gebeur. Daar was net nie sosiale media om dit die wereld in te stuur nie. Ek self het a pakslae op die lyf gehaal maar het darem ook partymaal uitgedeel.
Die departement moet vir die anc jeugliga daardie boodskap stuur "dat geweld nooit probleme kan oplos nie".